Джани Родари

Стъклените човеци

Къде ли е тази страна

не знам, и не в туй е въпроса —

по-важното е, че във нея

човеците от стъкло са.

При това от стъкло най-чисто,

фино, изящно, чудесно!

Но стъклото, както се знае

е крехко и чупи се лесно.

„Внимавай!“ — си казваш, но колкото

човек да си го повтаря —

чик! — стисваш ръката на някого,

и тичай да викаш стъкларя!

Но затова пък там хората —

нали са напълно прозрачни —

не могат да крият подлости

и разни планове мрачни.

Те в мозъците четат си,

без даже уста да отварят,

и само си свалят шапките,

щом искат да разговарят.

Но понякога пак си ги слагат,

понеже — и туй е понятно —

да побъбриш с човек пет минутки

е винаги нещо приятно.

Информация за текста

© Джани Родари

© 1995 Валери Петров, превод от италиански

Gianni Rodari

Разпознаване и редакция: sam, 2008

Публикация

Джани Родари. Небето е на всички

Италианска

Превод: Валери Петров

Рисунки: Валери Петров

Художествено оформление: Златка Дъбова

Художник-редактор: Момчил Колчев

Печатни коли: 5. Формат: 70/100/16. Цена: 180 лв.

ИК „Колибри“, София, 1995

Печат: Издателство „Спектър“

ISBN 954-529-062-5

Gianni Rodari

Filastrocche in cielo e in terra II libro degli errori

Edizioni E. Elle, Trieste — Italia

Свалено от „Моята библиотека“ [http://chitanka.info/text/8150]

Последна редакция: 2008-06-01 16:00:00

Content

Джани Родари
Стъклените човеци

Информация за текста